Kinemmeg dagiti kameng ti Baguio City Police Office ti dua a mapapati a miyembro ti "DONUT Gang” iti uneg ti maysa a hotel sadiay Kayang St,. Baguio City gapu iti panaglabsingda iti Comprehensive Dangerous Drugs Act of 2002.
Binigbig ni Baguio City Police Office PSSupt Rolando Miranda dagiti suspek a da Thomas Glen Sabalburo Totanes, agtawen iti 43, driver, tubo ti Dusan, Mankayan Benguet, agnanaed sadiay Antamok Trail, Itogon, Benguet ken ti kadwana a ni AJ Lemhel Baguingey Ngateg,agtawen iti 21, helper, tubo ti Suyoc, Mankayan, Benguet, ken agnanaed sadiay No.145 Crystal Cave, Baguio City.
Kinuna pay ni Miranda a nabayagen nga adda ti naipaulog a warrant of arrest kontra kenni AJ Ngated.
Nakemmeg dagiti dua a suspek gapu met laeng iti pannakitinnulong dagiti hotel employees a nangireport iti kaada dagiti suspek iti nasao a hotel.
Nakumpiskar kadagiti suspek ti uppat a cigarette lighters, aluminum coils, innel a babassit a transparent plastic sachets a naglaun iti mapapati a shabu ken uppat nga empty transparent plastic sachets.
Iti agdama, addan iti ikot ti station 7 dagiti suspek bayat a dagiti nakumpiskar nga items ket naiturung iti City Crime Laboratory office para iti examinasyon.
ilo_Latn ilo_Latn ilo_Latn ilo_Latn ilo_Latn ilo_Latn